Sztrájk
A sztrájk ma már az élet sója,
Baranyi a megmondhatója,
Míly üdvös és míly jó a sztrájk...
Sztrájkol ma már ifjú, öreg, vén:
Nem csoda, ha megöregedvén
Az élet ellen foly a sztrájk...
Fogatlan, vén, rokkant titánok
A múlt héten mondtak ki sztrájkot,
Pedig e sztrájk már régi sztrájk...
Kik sztrájkolnak?... A vén tudósok,
Kik között van mit sem tudó sok,
Kik közt természetes a sztrájk...
Hát jól teszik, hogy sztrájkot mondtak:
Minden évben egyszer morognak
S egyetlen dolguk ez a sztrájk...
Versek